  Анжелика Тихонова корреспондент Ува ёросысь «Рико-Агро» возёсын ветылъёсты но кысконтэм скалъёсты возьыны 150 йырлы чаклам ферма усьтыны дасясько. Со сярысь элькунысь гурт возёсъя но сиён-юонъя министерстволэн пресс-службаез ивортэ. Выль юртэз кылем арын пуктыны кутскизы. Али ужъёс йылаз пумаз вуо ини. Фермаез туэ пӧсьтолэзь пумын усьтыны чаклало Выль фермаез уже кутонэн возёсын физиологи группаысь пудоез возён технология но воштӥськоз – табере соос думеттэк улозы. Озьы ик пудолэсь улонзэ «вамышъясь» дельта-скрепер – гидравлика приводэн кыедэз утялтӥсь автомат сӧзнэт – умойгес кароз Удмуртиысь гурт возёсъя но сиён-юонъя министерстволэн пресс-службаезКысконтэм скалъёсты но ветылъёсты пиян но кыскон вакытсылы сыӵе амалэн дасян туж пайдалыко луэ. «Рико-агро» возёсын кысконо скалъёссы но думеттэк возён амалэ выжтэмын ини. Сыӵе луонлыксы кӧня ке ар талэсь азьло йӧл кыскон висъетэн 400 йырлы чаклам выль ферма пуктэменызы кылдӥз. Туэ возёслэн кивалтӥсез Константин Володин 1 сюрс 200 тонналы силос гу но лэсьтыны ужпум пуктэ.  Тодэ вайытом, туэ Удмуртиын арлы быдэ ортчись гурт возёс пудоез адӟытон-вожвылъяськонэ нырысьсэ мукет улосвылъёс но пыриськозы.  Тегъёс: Ува Удмуртия гуртвозёс лэсьтськон гуртвозёсъяминистерство 100ар  